ी तो उसके पिता ने भी उसे घर में आसरा देने से इन्कार कर दिया. तब काव्या ने महीप से मदद मांगी.
महीप उसे सीधे इस फ्लैट पर ले आया. पहले तो उन्होने उसे अपने बेडरूम में सोने को कहा और खुद बाहर हॉल में सोफे पर सोने की बात की, लेकिन वह नहीं मानी और खुद हॉल में सोने लगी. इन दो महिनों में कई बार मैंने देखा वह रोते रहती और महीप उसे सांत्वना देते रहते थे. पीछले तीन वर्षो में जितनी बातें मुझसे की उससे कई ज्यादा बातें दो महिनों में काव्य से कर चुके थे. मुझे शक होने लगा की महीप का प्यार यही तो नहीं है. सब के सामने राखी बांधकर भाई-बहन बने रहना और एकांत में कुछ और ही रिश्ता कायम करना.
मेरे जली कटी सुनाने से वह और दुखी रहने लगी उसका दुख देकर मेरे पति उसके और करीब होते गये. जब तक उन्हें नींद नहीं आती वे काव्या के साथ ही हॉल में बैठे रहते. काव्या ने मेरे घर का किचन संभाल लिया था. घर के सारे काम वह करने लगी थी. एक तरह से वह मेरे घर की मेड बन गई थी. अपने घर के तनाव को कम करने के उद्देश्य से मैंने गर्मी की छुट्टीयों में अपने बड़े भाई के बच्चों और मेरे छोटे भाई को बुला लिया था. वे लोग दस दिनों तक रहे. तब महीप मेरे कमरे में मेरे साथ मेरे बिस्तर पर सोते थे. लेकिन मुझे छूना तो दूर मेरी ओर मुंह तक नहीं करते थे. उनकी यह हरकत मानों मेरी जलती, तड़पती कामना को हवा देने का ही काम कर रही थी. उन दस दिनों तक घर का माहौल काफी खुशनुमा रहा. काव्या मेड सर्वन्ट की तरह दिन भर खटती रही और महीप एक अच्छे पति का सबके सामने नाटक करते रहे.
उनके जाने के बाद फिर घर में उदासी छा गई. महीप अपने कमरे में चले गये. वही रूटीन शुरू हुआ. तीन महीने बीते थे कि एक रात अचानक मैंने देखा काव्या बाथरूम में उल्टी कर रही थी और महीप बाथरूम के बाहर खडे थे. वह जैसे ही उठ कर खड़ी हुई उन्होंने उसे सहारा दिया और उसके दोनों कंधो को पकड़कर, उसका सिर अपने कंधे पर टीकाकर उसके शरीर को अपने शरीर का सहारे देते हुए उसके बिस्तर तक ले आये. मुझसे रहा नही गया और मैं तकरीबन चीख पड़ी, "ये क्या हो रहा है ? एैसी बेहयाई, मुझे तो छूते तक नहीं और इसे.... लगता है इसे मां बनाने की पूरी तयारी कर ली है" मेरा वाक्य पूरा होते ही महीप एकदम से उठे और मेरे गालों पर एक झन्नाटेदार थप्पड रसीद दिया और चीखते हुऐ बोले,
पहले तो मुझे महीप पर बहुत गुस्सा आया. उसने मुझे तमाचा जड़ दिया था. पर उसकी बात सुनकर लगा कही ये मुझसे तलाक लेने के लिए ऐसा नाटक जानबूझकर तो नहीं कर रहे है. मैं अपने कमरे में जाकर रोती रही और सोचती रही. ये नाटक है तो मैं तलाकनामे पर हस्ताक्षर नहीं करूंगी. दूसरे दिन वे काव्या को लेकर अस्पताल गये. शाम को मैंने पूछा कि डॉक्टर ने क्या कहा तो दोनों में से किसी ने मुझे कुछ नहीं बताया. पर कहते है ना, 'इश्क, मुश्क और औरत का पेट छुपाए नहीं छुपते' काव्या का पेट बढ़ने लगा था. अब तो शक की कोई गुंजाइश ही नहीं थी. काव्या कभी घर से बाहर जाती नहीं थी और घर में सिर